Ön a 10224339. látogatónk
Két ponttal nyerte az Atomerőmű SE a csütörtök esti Pakson rendezett felkészülési mérkőzést, melyen csapatunkban bemutatkozott Emanuel Ubilla, azonban hiányzott a Spica, Halász, Harazin trió.
A válogatott világbajnoki selejtezői miatt nem rendeznek komplett fordulót az élvonalbeli bajnokságban. A Kaposvári KK együttese, amely a hét elején szerződtette az amerikai irányítót, Emanuel Ubillát csütörtökön este Pakson játszott felkészülési mérkőzést. A bajnokság hatodik fordulójában már találkozott egymással a két csapat, akkor kiélezett végjáték után 83–81-re nyertek a tolnaiak. – A csütörtöki edzőmeccsre Halász Ákos, Harazin Tamás és Marco Spica sem utazott a csapattal sérülés miatt, így elég alacsony szerkezetű együttessel léptek pályára a somogyiak. Ráadásul Hendlein ellen már az első negyedben három faultot fújtak, így Bogdán Benedek kipróbálhatta magát a palánk alatt. Fekete Ádám vezetőedző sokat cserélt, több felállást is kipróbált az új irányítóval. A félidő utolsó percében mindhárom fiatal pályára került a somogyiaknál. A második félidő végig szoros eredményt hozott, felváltva vezettek a csapatok. A kaposváriak az utolsó percben Lilov triplájával 81–80-ra jöttek fel. A túloldalon Eilingsfeld egyik büntetője bement – mivel a vendégek a hátra lévő négy másodpercben már nem tudtak újabb pontokat szerezni – ezzel beállította a végeredményt is.